
ΑΠΟΦΑΣΕΙΣ 

1 Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων 
Προμηθευτών Καθολικής Υπηρεσίας Ηλεκτρι¬ 
κής Ενέργειας για περίοδο τριών ετών από την 
23.03.2018. 

2 Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων 
Προμηθευτώνγιατις υπηρεσίεςΤελευταίου Κατα¬ 
φυγίου Ηλεκτρικής Ενέργειας για περίοδο τριών 
απάτην 23.03.2018. 


ΑΠΟΦΑΣΕΙΣ 

Αριθμ. απόφ. 574/201 7 (1) 

Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων 
Προμηθευτών Καθολικής Υπηρεσίας Ηλεκτρι¬ 
κής Ενέργειας για περίοδο τριών ετών από την 
23.03.2018. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 7η Ιουλίου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ ΑΊ 79), όπως ισχύ¬ 
ει και ιδίως τις διατάξεις των άρθρων 51,55,56 και 58. 

2. Τις διατάξεις της απόφασης του Υπουργού Περι¬ 
βάλλοντος, Ενέργειας και Κλιματικής Αλλαγής «Κώδικας 
Προμήθειας Ηλεκτρικής Ενέργειας σε Πελάτες» (ΦΕΚ Β' 
832/09.04.2013), όπως ισχύει, και ειδικότερα τις διατάξεις 
του άρθρου 44. 

3. Τιςδιατάξειςτου Κώδικα Διαχείρισηςτου Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), όπως ισχύει. 

4. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ ΒΊ 04/31.01.2012), όπως ισχύει. 


5. Τις διατάξεις του Εγχειριδίου του Κώδικα Συναλλα¬ 
γών Ηλεκτρικής Ενέργειας (ΦΕΚ Β'52,16.01.2013), όπως 
ισχύει. 

6. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β' 2612/31.12.2009), όπως ισχύει. 

7. Την υπ'αριθμ. 544/21.06.2012 απόφαση ΡΑΕ με θέμα 
«Διαδικασία, όροι και κριτήρια επιλογής με πρόσκληση 
εκδήλωσης ενδιαφέροντος υποψηφίων Προμηθευτών 
Καθολικής Υπηρεσίας Ηλεκτρικής Ενέργειας». 

8. Την υπ'αριθμ. 115/2013 απόφαση ΡΑΕ με θέμα «Ανά¬ 
θεση υπηρεσιών προμηθευτή καθολικής υπηρεσίας ηλε¬ 
κτρικής ενέργειας κατόπιν της πρόσκλησης εκδήλωσης 
ενδιαφέροντος του άρθρου 58 του ν. 4001/2011» (ΦΕΚ 
Β'682, 22.03.2013). 

9. Τις διατάξειςτου ν. 3861 /2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ Α' 112), όπως ισχύει. 

10. Το γεγονός ότι σύμφωνα με τις διατάξεις της παρα¬ 
γράφου 1 του άρθρου 32 του ν. 4001/2011, οι πράξεις 
κανονιστικού χαρακτήρα που εκδίδονται από τη ΡΑΕ 
δημοσιεύονται στην Εφημερίδα της Κυβερνήσεως. 

11 .Τις διατάξεις της Οδηγίας 2009/72/ΕΚ του Ευρωπα¬ 
ϊκού Κοινοβουλίου και του Συμβουλίου της 13ης Ιουλίου 
2009 «σχετικά με τους κοινούς κανόνες για την εσωτερι¬ 
κή αγορά ηλεκτρικής ενέργειας και για την κατάργηση 
της Οδηγίας 2003/54/ΕΚ» (ΕΕ Ε 211,55). 

12. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

Σκέφθηκε ως εξής: 

Επειδή, σύμφωνα με το άρθρο 58, παράγραφος 1 του 
ν. 4001/2011, ο Προμηθευτής Καθολικής Υπηρεσίας Ηλε¬ 
κτρικής Ενέργειας υποχρεούται να προμηθεύει οικιακούς 
πελάτες και μικρές επιχειρήσεις (με ισχύ παροχής μέχρι 
και 25Κ\/Α), οι οποίοι είτε έχουν αδρανήσει σχετικά με 
το δικαίωμα ελεύθερης επιλογής Προμηθευτή, είτε αδυ¬ 
νατούν να βρουν Προμηθευτή στην απελευθερωμένη 
αγορά με τους υφιστάμενους εμπορικούς όρους. 

Επειδή, η προμήθεια ηλεκτρικής ενέργειας υπό καθε¬ 
στώς Καθολικής Υπηρεσίας προς τους προαναφερθέντες 
πελάτες γίνεται υπό τους όρους των διατάξεων του άρ- 

θρου 44 του Κώδικα Προμήθειας Ηλεκτρικής Ενέργειας 
σε Πελάτες. 

Επειδή, οι υπηρεσίες του Προμηθευτή Καθολικής Υπη¬ 
ρεσίας συνιστούν «Υπηρεσίες Κοινής Ωφέλειας» κατά την 
έννοια του άρθρου 55 του ν. 4001/2011. 

Επειδή, η επιλογή των Προμηθευτών που θα παρέ¬ 
χουν υπηρεσίες Καθολικής Υπηρεσίας για την ηλεκτρική 
ενέργεια γίνεται με πρόσκληση εκδήλωσης ενδιαφέρο¬ 
ντος, κατά τη διαδικασία των άρθρων 56 και 58 του 
ν. 4001/2011 και της παρούσας απόφασης, υπό όρους 
ίσης μεταχείρισης και διαφάνειας. 

Επειδή, σύμφωνα με την παράγραφο 4 του άρθρου 58 
του ν. 4001/2011 αρμόδια για τη θέσπιση της διαδικασί¬ 
ας, των όρων, των κριτηρίων και κάθε σχετικής λεπτομέ¬ 
ρειας είναι η Ρυθμιστική Αρχή Ενέργειας. Σε περίπτωση 
που δεν εκδηλωθεί ενδιαφέρον που θα επιτρέψει στη 
ΡΑΕ κατά τα ως άνω να επιλέξει τον υποψήφιο που πλη¬ 
ροί τα κριτήρια της πρόσκλησης εκδήλωσης ενδιαφέ¬ 
ροντος, ως πάροχος της Καθολικής Υπηρεσίας ορίζεται 
με απόφαση της ΡΑΕ ο Προμηθευτής με το μεγαλύτερο 
μερίδιο της αγοράς. 

Επειδή, συγκεκριμένα, το άρθρο 56 του ν. 4001/2011 
προβλέπει πως η διαδικασία επιλογής του παρόχου των 
υπηρεσιών κοινής ωφέλειας θα πρέπει να πληροί τις κά¬ 
τωθι προϋποθέσεις: 

(α) Να είναι απλή, διαφανής και να μην εισάγει διακρί¬ 
σεις μεταξύ των επιχειρήσεων. 

(β) Να εξασφαλίζει την οικονομική και τεχνική δυνατό¬ 
τητα της παροχής της συγκεκριμένης υπηρεσίας κοινής 
ωφέλειας. 

(γ) Να επιφέρει το μικρότερο δυνατό κόστος τόσο 
στους πελάτες που κάνουν χρήση των υπηρεσιών κοινής 
ωφέλειας όσο και στους υπόλοιπους πελάτες. 

(δ) Να ελαχιστοποιούνται οι στρεβλώσεις στην αγορά, 
ιδίως όσον αφορά στην παροχή υπηρεσιών με τιμές ή 
άλλους όρους και προϋποθέσεις, που αποκλίνουν από 
τους συνήθεις εμπορικούς όρους. 

(ε) Να εξασφαλίζεται ότι καμία επιχείρηση δεν απο¬ 
κλείεται εκ των προτέρων και να μπορεί να ορίζονται 
διαφορετικές επιχειρήσεις ή ομάδες επιχειρήσεων για 
την παροχή των υπηρεσιών κοινής ωφέλειας για κάθε 
διαφορετική κατηγορία πελατών ή για την κάλυψη δια¬ 
φορετικών περιοχών της Χώρας. 

(στ) Να περιλαμβάνει συγκριτική αξιολόγηση μεταξύ 
των προτεινόμενων τιμολογίων για κάθε κατηγορία πε¬ 
λατών και του αιτούμενου ανταλλάγματος που υποβάλ¬ 
λει κάθε ενδιαφερόμενος για την παροχή των υπηρεσιών 
κοινής ωφέλειας. 

Επειδή, βασική προϋπόθεση παροχής υπηρεσιών Προ¬ 
μηθευτή Καθολικής Υπηρεσίας ηλεκτρικής ενέργειας 
αποτελεί η κατοχή άδειας προμήθειας ηλεκτρικής ενέρ¬ 
γειας που πληροί τις προϋποθέσεις του άρθρου 134 του 
ν. 4001/2011. 

Επειδή, ο ΔΕΔΔΗΕ, βάσειτων αρμοδιοτήτων του κατά 
το άρθρο 127 του ν. 4001/2011 και του Κώδικα Διαχείρι¬ 
σης του Ελληνικού Δικτύου Διανομής Ηλεκτρικής Ενέρ¬ 
γειας (ΦΕΚ Β' 78, 20.01.2017) υποχρεούται να παρέχει 
στον Προμηθευτή Καθολικής Υπηρεσίας που θα οριστεί, 
τα στοιχεία των μετρητών των πελατών που υπάγονται 


σε αυτό το καθεστώς σε εύλογο χρόνο, προκειμένου να 
διευκολύνει την ήπια μετάβαση των πελατών αυτών στην 
υπηρεσία του νέου Προμηθευτή Καθολικής Υπηρεσίας. 

Επειδή, με την υπ'αριθμ. 544/21.06.2012 απόφαση της 
ΡΑΕ καθορίστηκαν η διαδικασία, οι όροι και τα κριτήρια 
επιλογής με πρόσκληση εκδήλωσης ενδιαφέροντος υπο¬ 
ψήφιων Προμηθευτών Καθολικής Υπηρεσίας Ηλεκτρικής 
Ενέργειας για περίοδο πέντε (5) ετών με έναρξη το 2013. 
Σύμφωνα με την απόφαση αυτή, τουλάχιστον τρεις (3) 
μήνες πριν την ολοκλήρωση του χρόνου της πενταετούς 
περιόδου θα εκκινήσουν οι διαδικασίες για την επιλογή 
νέου προμηθευτή για την επόμενη πενταετία. 

Επειδή, με την υπ'αριθμ. 115/28.02.2013 απόφαση της 
ΡΑΕ έγινε η ανάθεση υπηρεσιών προμηθευτή καθολικής 
υπηρεσίας στη «Δημόσια Επιχείρηση Ηλεκτρισμού Α.Ε.» 
με δ.τ. «ΔΕΗ ΑΕ» σύμφωνα με τα προβλεπόμενα στην ως 
άνω υπ'αριθμ. 544/2012 απόφαση ΡΑΕ για περίοδο πέντε 
(5) ετών αρχομένη από τη δημοσίευση της απόφασης 
αυτής στην Εφημερίδα της Κυβερνήσεως (23.03.2013) 
και λήγουσα την 22.03.2018, αποφασίζει: 

Στο πλαίσιο των αρμοδιοτήτων της κατά το άρθρο 
58, παράγραφος 4 του ν. 4001/2011, για την έκδοση της 
σχετικής πρόσκλησης εκδήλωσης ενδιαφέροντος και τη 
ρύθμιση των σχετικών όρων και της εφαρμοζόμενης 
διαδικασίας για την επιλογή Προμηθευτή Καθολικής 
Υπηρεσίες Ηλεκτρικής Ενέργειας για την περίοδο τριών 
(3) ετών που άρχεται την 23.03.2018, ως ακολούθως: 

Άρθρο 1 

1. Η επιλογή του Προμηθευτή που θα παρέχει την 
Καθολική Υπηρεσία για την ηλεκτρική ενέργεια γίνεται 
με πρόσκληση εκδήλωσης ενδιαφέροντος (στο εξής η 
«Πρόσκληση»), κατά τη διαδικασία του άρθρου 58 του 
ν. 4001/2011 και της παρούσας απόφασης, υπό όρους 
ίσης μεταχείρισης και διαφάνειας. 

2. Για την εφαρμογή της παρούσας απόφασης, οι όροι 
που χρησιμοποιούνται στις διατάξεις αυτής έχουν την 
έννοια που τους αποδίδεται στον ν. 4001/2011. 

Άρθρο 2 

1. Η επιλογή του Προμηθευτή που θα παρέχει την Κα¬ 
θολική Υπηρεσία Ηλεκτρικής Ενέργειας αφορά περίοδο 
τριών (3) ετών που άρχεται την 23.03.2018. Τουλάχιστον 
τρεις (3) μήνες πριν την ολοκλήρωση του χρόνου του 
προηγούμενου εδαφίου θα εκκινήσουν οι διαδικασίες 
για την επιλογή νέου Προμηθευτή για την επόμενη πε¬ 
ρίοδο. 

2. Σε περίπτωση που δεν εκδηλωθεί ενδιαφέρον στο 
πλαίσιο της Πρόσκλησης, ως πάροχος της Καθολικής 
Υπηρεσίας ορίζεται με απόφαση της Ρυθμιστικής Αρχής 
Ενέργειας ο Προμηθευτής με το μεγαλύτερο μερίδιο της 
αγοράς. 

Άρθρο 3 

Η εκδήλωση ενδιαφέροντος συντάσσεται στην ελληνι¬ 
κή και υποβάλλεται σε σφραγισμένο φάκελο, σε τρία (3) 
αντίτυπα εντός εξήντα (60) ημερών από την τελευταία 
χρονικά εκ των απαιτουμένων κατά το άρθρο 10 πρά¬ 
ξεων δημοσίευσης. 

Ο φάκελος πρέπει να υποβληθεί στη Ρυθμιστική Αρχή 
Ενέργειας έως τις 2 μ.μ. της τελευταίας ημέρας της προθε¬ 
σμίας κατά το προηγούμενο εδάφιο ή να αποσταλεί (σε 
περίπτωση ταχυδρομικής αποστολής) μέχρι την ημερο¬ 
μηνία αυτή (όπως υποδεικνύεται από τη σχετική σφρα¬ 
γίδα ταχυδρομείου). Η εκδήλωση ενδιαφέροντος πρέπει 
να συνοδεύεται από που θα περιέχει σε ηλεκτρονικό 
αρχείο το σύνολο των εγγράφων που υποβάλλονται σε 
έντυπη μορφή (δηλαδή την εκδήλωση ενδιαφέροντος 
και όλα τα συνημμένα και τα παραρτήματα της), στη δε 
περίπτωση διάστασης μεταξύ της έντυπης εκδήλωσης 
ενδιαφέροντος και του ηλεκτρονικού αρχείου υπερισχύει 
η έντυπη μορφή. Η εκδήλωση ενδιαφέροντος πρέπει 
να περιλαμβάνει, κατ’ ελάχιστον, τα ακόλουθα στοιχεία: 

(ί) Στοιχεία υποψηφίου 

1. Επωνυμία, διεύθυνση, αριθμός τηλεφώνου και τη¬ 
λεομοιοτυπίας, ιστοσελίδα, διευθύνσεις ηλεκτρονικού 
ταχυδρομείου της εταιρείας που συμμετέχει. 

2. Αριθμός άδειας Προμήθειας ηλεκτρικής ενέργειας, 
όπως έχει εκδοθεί και ισχύει. 

3. Υπεύθυνη δήλωση (του νόμιμου εκπρόσωπου της 
εταιρείας με θεωρημένο το γνήσιο της υπογραφής από 
αρμόδια αρχή) περί μη μεταβολής των στοιχείων που 
υποβλήθηκαν για τη χορήγηση ή/ και τροποποίηση της 
άδειας Προμήθειας ηλεκτρικής ενέργειας. Στην περίπτω¬ 
ση που υπάρχουν μεταβολές (π.χ. καταστατικό, μετοχική 
σύνθεση), προσκομίζονται τα πλέον πρόσφατα νομιμο¬ 
ποιητικά έγγραφα. 

4. Αντίγραφα του καταστατικού της εταιρείας που 
συμμετέχει, ως ισχύει κατά την υποβολή της εκδήλω¬ 
σης ενδιαφέροντος. 

5. Τελευταίο Πρακτικό συγκρότησης Διοικητικού Συμ¬ 
βουλίου της εταιρείας που συμμετέχει. 

6. Αντίγραφα ποινικού μητρώου των μελών του Διοι¬ 
κητικού Συμβουλίου ή των διαχειριστών της εταιρείας 
που συμμετέχει. 

(ϋ) Αποδεικτικά στοιχεία εμπειρίας και επάρκειας υπο¬ 
ψηφίου 

1. Αναλυτικά στοιχεία αναφορικά με το αντικείμενο 
δραστηριότητας προμήθειας από τον υποψήφιο (ιδί¬ 
ως πλήθος πελατών και πωλήσεις, με ανάλυση ανά κα¬ 
τηγορία πελατών), περιλαμβανόμενων και στοιχείων 
σχετικών με τις υποδομές του, οι οποίες σχετίζονται με 
τη δραστηριότητα Προμήθειας ηλεκτρικής ενέργειας, 
από τα οποία να αποδεικνύονται σαφώς η εμπειρία και 
επάρκεια του υποψηφίου, ιδίως σε υπηρεσίες εξυπηρέ¬ 
τησης πελατών, επικοινωνία με πελάτες και έκδοση και 
αποστολή λογαριασμών. 

(μι) Αποδεικτικά στοιχεία οικονομικής δυνατότητας 
και φερεγγυότητας υποψηφίου 

Αποδεικτικά σχετικά με την οικονομική δυνατότητα 
του υποψηφίου να ανταποκριθεί στο αντικείμενο της 
Πρόσκλησης και στη φερεγγυότητά του, ιδίως δε: 

1. Για εταιρεία με τουλάχιστον τρεις (3) πλήρεις εται¬ 
ρικές χρήσεις, δημοσιευμένες οικονομικές καταστάσεις 
(ισολογισμοί και αποτελέσματα χρήσης) των τριών πλέον 
πρόσφατων οικονομικών χρήσεων, ή εφόσον δεν υπάρ¬ 
χουν, των οικονομικών χρήσεων για τις οποίες υφίστα- 
νται δημοσιευμένες οικονομικές καταστάσεις, συνοδευ- 


όμενα από τις αντίστοιχες εκθέσεις ελεγκτών κατά τα 
προβλεπόμενη στην κείμενη νομοθεσία. Σε περίπτωση 
που αυτά δεν είναι διαθέσιμα για την αιτούσα εταιρεία, 
προσκόμιση των αντίστοιχων οικονομικών καταστάσε¬ 
ων των μετόχων αυτής. 

2. Βεβαιώσεις φορολογικής και ασφαλιστικής ενημε¬ 
ρότητας της εταιρείας/ εταιρειών που συμμετέχουν. 

3. Πιστοποιητικά από την Υπηρεσία Γενικού Εμπορι¬ 
κού Μητρώου (Γ.Ε.ΜΗ.) από τα οποία να προκύπτει ότι 
η υποψήφια εταιρεία/εταιρείες που συμμετέχουν: α) δεν 
τελούν σε πτώχευση ή σε διαδικασία κήρυξης σε πτώχευ¬ 
ση ή δεν έχουν καταθέσει αίτηση για το άνοιγμα διαδι¬ 
κασίας εξυγίανσης των άρθρων 99 επ. του ν. 3588/2007 
(«Πτωχευτικός Κώδικας», ΦΕΚ Α' 153) όπως ισχύει μετά 
την τροποποίησή του από το ν. 4446/2016 (ΦΕΚ Α'240), 
β) ότι δεν τελούν σε αναγκαστική διαχείριση, γ) ότι δεν 
τελούν σε εκκαθάριση, και δ) ότι οι νόμιμοι εκπρόσωποι 
αυτών δεν έχουν παραπεμφθεί αμετάκλητα για τα αδική¬ 
ματα της απάτης, της εκβίασης, της πλαστογραφίας, της 
ψευδορκίας, της υπεξαίρεσης και της δόλιας χρεοκοπίας 
ή άλλο αδίκημα με τις επιβαρυντικές περιστάσεις του 
ν. 1608/1950 (ΦΕΚ Α'301). 

4. Υπεύθυνη δήλωση του νόμιμου εκπροσώπου της 
εταιρείας περί της καθαρής θέσης αυτής κατά τον τε¬ 
λευταίο μήνα πριν τη λήξη της προθεσμίας υποβολής 
εκδήλωσης ενδιαφέροντος ως προς τις ληξιπρόθεσμες 
απαιτήσεις και υποχρεώσεις της εταιρείας προς τους αρ¬ 
μόδιους Διαχειριστές και τον Λειτουργό της ελληνικής 
αγοράς ενέργειας. 

(ίν) Πληροφορίες για τον προγραμματιζόμενο τρόπο 
παροχής της Καθολικής Υπηρεσίας 

Πληροφορίες σχετικά με τον τρόπο, το επιχειρηματικό 
σχέδιο και την ετοιμότητα βάσει των οποίων ο υποψήφι¬ 
ος θα παρέχει τη σχετική υπηρεσία, ιδίως δε: 

1. Τυχόν συνεργασίες που έχουν αναπτυχθεί ή προ- 
τίθεται να αναπτυχθούν στο πλαίσιο της εκτέλεσης της 
Καθολικής Υπηρεσίας. 

2. Πληροφορίες που αποδεικνύουν τη δυνατότητα 
άμεσης και πλήρους προμήθειας όλης της απαιτούμε- 
νης ποσότητας ηλεκτρικής ενέργειας για την κάλυψη της 
πρόσθετης ζήτησης που θα προκύψει στο πλαίσιο της 
σχετικής υπηρεσίας και τους τρόπους με τους οποίους 
αυτή θα επιτευχθεί. Περαιτέρω, πληροφορίες σχετικά 
με τα παρεχόμενα κίνητρα και τον σχεδίασμά του προ¬ 
μηθευτή για την υπαγωγή των δυνητικών πελατών της 
υπηρεσίας σε κανονική συμβατική σχέση και την εξά¬ 
λειψη τυχόν προσκομμάτων στην ελευθερία επιλογής 
νέου προμηθευτή εκ μέρους των δυνητικών πελατών 
της υπηρεσίας. 

3. Τις κατηγορίες πελατών συμπεριλαμβανομένης 
και της γεωγραφικής κάλυψης για τις οποίες μπορεί να 
παρασχεθεί η υπηρεσία (σε περίπτωση που δεν είναι 
δυνατή η προμήθεια όλων των Κατηγοριών πελατών 
υπό καθεστώς Καθολικής Υπηρεσίας). 

4. Τις μοναδιαίες χρεώσεις προμήθειας ηλεκτρικής 
ενέργειας που εφαρμόζει ο υποψήφιος στις εξυπηρε¬ 
τούμενες από αυτόν Βασικές και Ειδικές Κατηγορίες Πε¬ 
λατών και τις οποίες δεσμεύεται να εφαρμόζει και στους 
Πελάτες των αντιστοίχων Κατηγοριών που υπάγονται 

σε καθεστώς Προμήθειας Καθολικής Υπηρεσίας. Σε 
περίπτωση διαφοροποίησης των χρεώσεων αυτών για 
τους πελάτες που υπάγονται σε κατηγορίες Καθολικής 
Υπηρεσίας, ο υποψήφιος Προμηθευτής θα πρέπει να 
υποβάλει αναλυτικά στοιχεία που έχουν ληφθεί υπόψη 
για τον προσδιορισμό των προσαυξήσεων, καθώς και την 
προτεινόμενη μεθοδολογία υπολογισμού τους. Συγκε¬ 
κριμένα, ο υποψήφιος θα πρέπει να υποβάλει αναλυτικά 
στοιχεία, σχετικά με: 

α) τους υπολογισμούς και τις παραδοχές για το πρό¬ 
σθετο διαχειριστικό κόστος από την παροχή της Καθο¬ 
λικής Υπηρεσίας, με ποσά ανά κατηγορία δαπάνης και 
βάσει στοιχείων που προκύπτουν από απολογιστικά με¬ 
γέθη της εταιρείας κατά την άσκηση της δραστηριότητας 
Προμήθειας Καθολικής Υπηρεσίας κατά τα προηγούμενα 
τρία (3) έτη. 

β) τους υπολογισμούς και τις παραδοχές για το πρό¬ 
σθετο κόστος από τις συναλλαγές στη χονδρεμπορική 
αγορά 

γ) τα ποσοστά προσαυξήσεων επί των απαιτούμενων 
πρόσθετων απασχολούμενων κεφαλαίων. 

5. Τη μέθοδο και τη διαδικασία ετήσιας αναπροσαρ¬ 
μογής των ως άνω χρεώσεων, εφόσον κριθεί αναγκαία, 
εντός της πενταετούς περιόδου παροχής της Καθολικής 
Υπηρεσίας. 

6. Τυχόν ειδικούς όρους με τους οποίους συναρτά ο 
υποψήφιος το ενδιαφέρον του. 

(ν) Υπεύθυνες Δηλώσεις 

1. Δήλωση ότι ο υποψήφιος υποβάλλει την προσφορά 
αποκλειστικά για δικό του λογαριασμό ή για λογαριασμό 
της κοινοπραξίας και ότι τα στοιχεία που περιέχονται 
στον φάκελο είναι απολύτως αληθή και ακριβή. 

2. Δήλωση ότι ο υποψήφιος διαθέτει τη δυνατότητα 
και ικανότητα να υποβάλει εκδήλωση ενδιαφέροντος 
και να εκτελέσει, κατά τους όρους της Πρόσκλησης 
και του νόμου, την Καθολική Υπηρεσία και ότι δεν 
υπόκειται σε κάποιο νομικό ή άλλο, ιδίως συμβατικό, 
περιορισμό. 

3. Δήλωση ότι έλαβε γνώση της Πρόσκλησης και συμ¬ 
φωνεί ανεπιφυλάκτως με τους όρους της, παραιτούμενος 
ρητά από οποιαδήποτε αξίωση εξ αυτής. 

4. Δήλωση ότι συμφωνεί και θα τηρεί τους όρους 
παροχής της υπηρεσίας και τις υποχρεώσεις του βάσει 
του εν ισχύ Νομικού και Ρυθμιστικού πλαισίου το οποίο 
διέπει τη δραστηριότητα της Προμήθειας Ηλεκτρικής 
Ενέργειας (ενδεικτικά, Κώδικας Προμήθειας, Συναλλα¬ 
γών, Διαχείρισης Συστήματος, σχετικά Εγχειρίδια). 

5. Δήλωση του νομίμου εκπροσώπου της εταιρείας 
περί της καθαρής θέσης αυτής ως προς τις ληξιπρόθε¬ 
σμες απαιτήσεις και υποχρεώσεις της εταιρείας προς 
τους αρμόδιους Διαχειριστές και τον Λειτουργό της ελ¬ 
ληνικής αγοράς ηλεκτρικής ενέργειας. 

Όλες οι ανωτέρω υπεύθυνες δηλώσεις πρέπει να είναι 
υπογεγραμμένες από τον νόμιμο εκπρόσωπο και να βε¬ 
βαιώνεται το γνήσιο της υπογραφής του από αρμόδια 
Αρχή. 

(νί) Αντίκλητος υποψηφίου 

Όνομα και πλήρης ταχυδρομική και ηλεκτρονική διεύ¬ 
θυνση επικοινωνίας του του προσώπου που ο υποψήφι¬ 


ος ορίζει ως αντίκλητο για την παραλαβή των εγγράφων 
που θα κοινοποιούνται στον υποψήφιο στο πλαίσιο της 
διαδικασίας επιλογής προμηθευτή καθολικής υπηρεσίας. 

Άρθρο 4 

Στον φάκελο εκδήλωσης ενδιαφέροντος, ο υποψήφιος 
μπορεί να δηλώνει με τρόπο ρητό ποια από τα στοιχεία 
της εκδήλωσης ενδιαφέροντος θεωρεί εμπιστευτικά. 
Εφόσον δεν υφίσταται τέτοια δήλωση, τεκμαίρεται ότι 
όλα τα στοιχεία που περιέχονται στον φάκελο δεν είναι 
εμπιστευτικού χαρακτήρα. 

Άρθρο 5 

1. Με απόφαση της Ολομέλειας της Ρυθμιστικής Αρχής 
Ενέργειας συγκροτείται τριμελής επιτροπή διενέργειας 
του διαγωνισμού, αποτελούμενη από Μέλη της Αρχής, ή/ 
και μέλη της Γραμματείας της Αρχής, η οποία αποσφρα¬ 
γίζει τους φακέλους και αξιολογεί το περιεχόμενό τους, 
εισηγούμενη σχετικά προς την Ολομέλεια. 

2. Μετά τη παρέλευση της προθεσμίας για την υπο¬ 
βολή εκδήλωσης ενδιαφέροντος, ακολουθεί η διαδι¬ 
κασία αξιολόγησης των υποβληθέντων φακέλων. Κάθε 
υποψήφιος, θα πρέπει να πληροί όλες τις προϋποθέσεις 
της παρούσας πρόσκλησης και να καταθέτει φάκελο, ο 
οποίος θα περιέχει κατ’ ελάχιστον όλα τα απαιτούμενα 
από το άρθρο 4 της παρούσας απόφασης στοιχεία, άλ¬ 
λως ο φάκελος απορρίπτεται για έλλειψη των απαιτού- 
μενων στοιχείων. Η αποσφράγιση των φακέλων γίνεται 
δημοσίως στα γραφεία της Ρυθμιστικής Αρχής Ενέργει¬ 
ας. Στην αποσφράγιση προσκαλούνται τρεις (3) μέρες 
πριν οι συμμετέχοντες στη διαδικασία. Όλα τα μέλη της 
επιτροπής διενέργειας του διαγωνισμού παρίστανται 
στην αποσφράγιση. Κατά τη διαδικασία αποσφράγισης 
διαπιστώνεται η πληρότητα των φακέλων ως προς τα 
απαιτούμενα έγγραφα κατά την παρούσα απόφαση. Σε 
περίπτωση διαπίστωσης μη πληρότητας του φακέλου, 
η Επιτροπή εισηγείται στη ΡΑΕ για την απόρριψη της συ¬ 
γκεκριμένης αίτησης. 

Άρθρο 6 

Οι προσφορές θα αξιολογηθούν με βάση τα ακόλουθα 
κριτήρια: 

α) Την οικονομική δυνατότητα του υποψηφίου. 

β) Τη δυνατότητα του υποψηφίου να εξυπηρετήσει 
αμέσως, ποιοτικά, σύμφωνα με τους όρους που ορίζο¬ 
νται από το ισχύον νομικό πλαίσιο, και στη μεγαλύτερη 
δυνατή γεωγραφική έκταση, την προμήθεια ηλεκτρικής 
ενέργειας σε καθεστώς Καθολικής Υπηρεσίας. 

γ) Τις κατηγορίες καθώς και το συνολικό αριθμό των 
Πελατών που εξυπηρετεί ήδη ο υποψήφιος, ιδίως στοι¬ 
χεία σχετικά με πελάτες σε κατηγορίες που δυνητικά 
υπάγονται σε καθεστώς Προμήθειας Καθολικής Υπηρε¬ 
σίας (δηλ. μη-οικιακοί πελάτες χαμηλής τάσης με ισχύ 
παροχής έως και 25ΙΔ/Α, καθώς και οικιακοί πελάτες). 

δ) Την ήδη αποδεδειγμένη εμπειρία και ικανότητα 
του υποψηφίου στην αγορά της προμήθειας ηλεκτρι¬ 
κής ενέργειας. Ιδιαίτερη σημασία θα δοθεί σε κάθε πε¬ 
ρίπτωση έλλειψης αποτελεσματικότητας ή πλημμέλειας 
που τυχόν επέδειξε στο παρελθόν ο υποψήφιος, σχετικά 

με υποχρεώσεις του ή σε σχέση με την προμήθεια ηλε¬ 
κτρικής ενέργειας. 

ε) Την καθαρή θέση της εταιρείας ως προς τις ληξιπρό¬ 
θεσμες απαιτήσεις και υποχρεώσεις αυτής προς τους 
αρμόδιους Διαχειριστές και τον Λειτουργό της ελληνικής 
αγοράς ηλεκτρικής ενέργειας. 

στ) Τ ο ενδεχόμενο επίπεδο προσαύξησης στο κόστος 
παροχής Καθολικής Υπηρεσίας, όπως αυτό συντίθεται 
από τα προτεινόμενα τιμολόγια ανά κατηγορία πελα¬ 
τών για την παροχή της συγκεκριμένης υπηρεσίας, με 
πρόκριμα την απουσία προσαυξήσεων ή την ελαχιστο- 
ποίηση αυτών για την παροχή της υπηρεσίας. 

Μετά την ολοκλήρωση της διαδικασίας αξιολόγησης 
των προσφορών, κάθε υποψήφιος που πληροί τις απαι¬ 
τήσεις της πρόσκλησης εκδήλωσης ενδιαφέροντος, μπο¬ 
ρεί να προσκαλείται από τη Ρυθμιστική Αρχή Ενέργειας 
για την παροχή διευκρινίσεων σχετικά με την εκδήλωση 
ενδιαφέροντος και την τεχνική ή/ και την οικονομική 
του δυνατότητα. Η Ρυθμιστική Αρχή Ενέργειας διατηρεί 
το δικαίωμα να διασταυρώσει την ακρίβεια των στοι¬ 
χείων του φακέλου με τους αρμόδιους Διαχειριστές, το 
Υπουργείο Περιβάλλοντος και Ενέργειας και κάθε άλλη 
αρμόδια αρχή. 

Άρθρο 7 

Οι συμμετέχοντες στη διαδικασία πρόσκλησης εκ¬ 
δήλωσης ενδιαφέροντος για την προσφορά Καθολικής 
Υπηρεσίας δεν αποκτούν κανένα δικαίωμα ή αξίωση 
για αποζημίωση ή/ και χρηματική ικανοποίηση από τη 
Ρυθμιστική Αρχή Ενέργειας ή το ελληνικό δημόσιο για 
οποιοδήποτε λόγο σχετιζόμενο μετην Πρόσκληση ή/ και 
τη συμμετοχή τους στη διαδικασία. Η κατάθεση εκδήλω¬ 
σης ενδιαφέροντος θα συνεπάγεται την ανεπιφύλακτη 
αποδοχή όλων των όρων και προϋποθέσεων του νόμου, 
της παρούσας απόφασης και της Πρόκλησης που θα 
εκδοθεί. Η Ρυθμιστική Αρχή Ενέργειας διατηρεί το δικαί¬ 
ωμα, εντός των ορίων του νόμου και της παρούσας, να 
τροποποιήσει, αναβάλει ή ματαιώσει τη διαδικασία της 
Πρόσκλησης, σε οποιοδήποτε στάδιο της, χωρίς προη¬ 
γούμενη ειδοποίηση και με αιτιολογημένη απόφαση της, 
ώστε να διασφαλίζεται η μεγαλύτερη δυνατή συμμετοχή 
υποψηφίων επ’ ωφελεία των τελικών καταναλωτών. 

Άρθρο 8 

1. Σε περίπτωση ένστασης κατά της απόφασης της 
Ρυθμιστικής Αρχής Ενέργειας για τον ορισμό του Προ¬ 
μηθευτή Καθολικής Υπηρεσίας, η προθεσμία άσκησής 
της είναι πέντε (5) ημέρες από την κοινοποίηση της 
προσβαλλόμενης απόφασης στον ενδιαφερόμενο. Για 
την άσκηση ένστασης κατά της Πρόσκλησης, η ένσταση 
υποβάλλεται μέχρι πέντε (5) ημέρες πριν από την κατα¬ 
ληκτική ημερομηνία υποβολής προσφορών. 

2. Με απόφαση της Ολομέλειας της Ρυθμιστικής Αρχής 
Ενέργειας συγκροτείται Τριμελής Επιτροπή Ενστάσεων, 
αποτελούμενη από Μέλη της Αρχής ή/και Μέλη της 
Γραμματείας της Αρχής, η οποία εξετάζει τις ενστάσεις 
που τυχόν υποβληθούν, εισηγούμενη σχετικά προς την 
Ολομέλεια. 


Άρθρο 9 

1. Οι υποψήφιοι στη διαδικασία πρόσκλησης εκδήλω¬ 
σης ενδιαφέροντος για την προσφορά Καθολικής Υπηρε¬ 
σίας κατά τους όρους της παρούσας απόφασης, δεσμεύ¬ 
ονται ότι υποχρεούνται να παρέχουν ηλεκτρική ενέργεια 
υπό καθεστώς Καθολικής Υπηρεσίας και σε όλους τους 
πελάτες που έχουν υπαχθεί σε τέτοιο καθεστώς κατά το 
ισχύον νομικό πλαίσιο μέχρι την ημερομηνία έναρξης 
της πενταετούς περιόδου για την οποία υποβάλουν τις 
προσφορές τους, δηλαδή μέχρι την 23.03.2018. 

2. Σε περίπτωση που ο υποψήφιος που θα οριστεί με 
απόφαση της ΡΑΕ Προμηθευτής Καθολικής Υπηρεσίας 
υπαναχωρήσει, θα αποκλείεται απάτη δυνατότητα υπο¬ 
βολής προσφοράς σε κάθε μελλοντική πρόσκληση εκ¬ 
δήλωσης ενδιαφέροντος για ανάθεση υπηρεσιών Προ¬ 
μηθευτή Καθολικής Υπηρεσίας. Επιπλέον, η ΡΑΕ μπορεί 
με απόφασή της να καταλογίζει στον υπαναχωρήσαντα 
το κόστος που προκύπτει συνεπεία της υπαναχώρησης 
του, να του επιβάλει άλλες διοικητικές κυρώσεις ή/και 
πρόστιμο, καθώς και να επιβάλει κυρώσεις κατά του νο¬ 
μίμου εκπροσώπου του. 

Άρθρο 10 

1. Η παρούσα Πρόσκληση δημοσιεύεται σε δύο (2) 
ημερήσιες εφημερίδες πανελλήνιας κυκλοφορίας, μία 
(1) οικονομική εφημερίδα πανελλήνιας κυκλοφορίας 
και αναρτάται στο διαδικτυακό τόπο της Ρυθμιστικής 
Αρχής Ενέργειας. 

Η παρούσα Πρόσκληση γνωστοποιείται στις αρμόδιες 
υπηρεσίες της Ευρωπαϊκής Επιτροπής. 

Η Πρόσκληση αυτή να δημοσιευθεί στην Εφημερίδα 
της Κυβερνήσεως καθώς και στο «Πρόγραμμα Διαύγεια». 

Αθήνα, 7 Ιουλίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. απόφ. 573/2017 (2) 

Διαδικασία, όροι και κριτήρια επιλογής με πρό¬ 
σκληση εκδήλωσης ενδιαφέροντος υποψήφιων 
Προμηθευτών για τις υπηρεσίες Τελευταίου Κα¬ 
ταφυγίου Ηλεκτρικής Ενέργειας για περίοδο τρι¬ 
ών από την 23.03.2018. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 7η Ιουλίου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ ΑΊ 79), όπως ισχύ¬ 
ει, και ιδίως τις διατάξεις των άρθρων 51,55, 56 και 57. 

2. Τις διατάξεις της απόφασης του Υπουργού Περι¬ 
βάλλοντος, Ενέργειας και Κλιματικής Αλλαγής «Κώδικας 
Προμήθειας Ηλεκτρικής Ενέργειας σε Πελάτες» (ΦΕΚ Β' 

832,09.04.2013) όπως ισχύει και ειδικότερα τις διατάξεις 
του άρθρου 43. 

3. Τιςδιατάξειςτου Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), όπως ισχύει. 

4. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104, 31.01.2012), όπως ισχύει. 

5. Τις διατάξεις του Εγχειριδίου του Κώδικα Συναλλα¬ 
γών Ηλεκτρικής Ενέργειας (ΦΕΚ Β'52,16.01.2013), όπως 
ισχύει. 

6. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚ Β'2612/31.12.2009), όπως ισχύει. 

7. Την υπ’ αρ. 543/2012 απόφαση ΡΑΕ με θέμα «Δι¬ 
αδικασία, όροι και κριτήρια επιλογής με πρόσκληση 
εκδήλωσης ενδιαφέροντος υποψήφιων Προμηθευτών 
για τις υπηρεσίες Τελευταίου Καταφυγίου ηλεκτρικής 
ενέργειας». 

8. Την υπ' αρ. 114/2013 απόφαση ΡΑΕ με θέμα «Ανά¬ 
θεση υπηρεσιών προμηθευτή τελευταίου καταφυγίου 
ηλεκτρικής ενέργειας κατόπιν πρόσκλησης εκδήλωσης 
ενδιαφέροντος του άρθρου 57, ν. 4001/2011» (ΦΕΚ Β' 
682, 22.03.2013). 

9. Την υπ'αρ. 225/2017 απόφαση ΡΑΕ με θέμα «Έγκρι¬ 
ση των τιμολογίων της ΔΕΗ Α.Ε., ως Προμηθευτή Τελευ¬ 
ταίου Καταφυγίου Ηλεκτρικής Ενέργειας, για το πέμπτο 
έτος παροχής της υπηρεσίας, σύμφωνα με την απόφαση 
ΡΑΕ υπ' αριθ. 114/2013 (ΦΕΚ Β' 682/ 22.03.2013). 

10. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο «Πρόγραμμα Διαύγεια και 
άλλες διατάξεις» (ΦΕΚ Α' 112), όπως ισχύει. 

11. Το γεγονός ότι σύμφωνα με τις διατάξεις της παρα¬ 
γράφου 1 του άρθρου 32 του ν. 4001/2011, οι πράξεις 
κανονιστικού χαρακτήρα που εκδίδονται από τη ΡΑΕ 
δημοσιεύονται στην Εφημερίδα της Κυβερνήσεως. 

12. Τις διατάξεις της Οδηγίας 2009/72/ΕΚ του Ευρωπα¬ 
ϊκού Κοινοβουλίου και του Συμβουλίου της 13 ης Ιουλίου 
2009 «σχετικά με τους κοινούς κανόνες για την εσωτερι¬ 
κή αγορά ηλεκτρικής ενέργειας και για την κατάργηση 
της Οδηγίας 2003/54/ΕΚ» (ΕΕ Ε 211,55). 

13. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

Σκέφθηκε ως εξής: 

Επειδή, σύμφωνα με το άρθρο 57, παράγραφος 1 του 
ν. 4001/2011, ο Προμηθευτής Τελευταίου Καταφυγίου 
ηλεκτρικής ενέργειας υποχρεούται να προμηθεύει Πε¬ 
λάτες, οι οποίοι δεν εκπροσωπούνται από Προμηθευτή, 
λόγω υπαιτιότητας του μέχρι πρότινος Προμηθευτή τους 
και όχι των Πελατών, προσωρινά και για μέγιστο χρονικό 
διάστημα τριών (3) μηνών, προκειμένου να δοθεί κατάλ¬ 
ληλος χρόνος στους Πελάτες να διαπραγματευθούν νέα 
σύμβαση με προμηθευτή της επιλογής τους. 

Επειδή, σύμφωνα με το άρθρο 43 παράγραφος 1 του 
Κώδικα Προμήθειας Ηλεκτρικής Ενέργειας σε Πελάτες, 
ο ΠρομηθευτήςΤελευταίου Καταφυγίου, όπως ορίζεται 
στο άρθρο 57 του ν. 4001/2011, υποχρεούται να προ¬ 


μηθεύει Πελάτες, οι οποίοι δεν εκπροσωπούνται από 
Προμηθευτή, λόγω υπαιτιότητας του μέχρι πρότινος 
Προμηθευτή τους ή εξαιτίας γεγονότων που εμπίπτουν 
στη σφαίρα επιρροής του μέχρι πρότινος Προμηθευτή 
τους. 

Επειδή, οι υπηρεσίεςΤελευταίου Καταφυγίου Ηλεκτρι¬ 
κής Ενέργειας προς τους προαναφερθέντες Πελάτες πα¬ 
ρέχονται υπό τους όρους του άρθρου 43 του Κώδικα 
Προμήθειας Ηλεκτρικής Ενέργειας. 

Επειδή, οι υπηρεσίεςτου Προμηθευτή Τελευταίου Κα¬ 
ταφυγίου συνιστούν «Υπηρεσίες Κοινής Ωφέλειας» κατά 
την έννοια του άρθρου 55 του ν. 4001/2011. 

Επειδή, η επιλογή των Προμηθευτών που θα παρέχουν 
τις υπηρεσίεςΤελευταίου Καταφυγίου για την ηλεκτρι¬ 
κή ενέργεια γίνεται με πρόσκληση εκδήλωσης ενδιαφέ¬ 
ροντος, κατά τη διαδικασία των άρθρων 56 και 57 του 
ν. 4001/2011 και της παρούσας απόφασης, υπό όρους 
ίσης μεταχείρισης και διαφάνειας. 

Επειδή, σύμφωνα με το άρθρο 57 παράγραφος 2 περ. 
Β' του ν. 4001/2011 αρμόδια για τη θέσπιση της δια¬ 
δικασίας, των όρων, των κριτηρίων και κάθε σχετικής 
λεπτομέρειας για την επιλογή του Προμηθευτή Τελευ¬ 
ταίου Καταφυγίου είναι η Ρυθμιστική Αρχή Ενέργειας. 
Σε περίπτωση που δεν εκδηλωθεί ενδιαφέρον που θα 
επιτρέψει στη ΡΑΕ να επιλέξει τον υποψήφιο που πληροί 
τα κριτήρια της πρόσκλησης εκδήλωσης ενδιαφέροντος 
κατά τα ως άνω, ως πάροχος της Υπηρεσίας Τελευταίου 
Καταφυγίου ορίζεται με απόφαση της ΡΑΕ ο Προμηθευ¬ 
τής με το μεγαλύτερο μερίδιο αγοράς. 

Επειδή, συγκεκριμένα, το άρθρο 56 του ν. 4001/2011 
προβλέπει πως η διαδικασία επιλογής του παρόχου των 
υπηρεσιών κοινής ωφέλειας θα πρέπει να πληροί τις κά¬ 
τωθι προϋποθέσεις: 

(α) Να είναι απλή, διαφανής και να μην εισάγει διακρί¬ 
σεις μεταξύ των επιχειρήσεων. 

(β) Να εξασφαλίζει την οικονομική και τεχνική δυνατό¬ 
τητα της παροχής της συγκεκριμένης υπηρεσίας κοινής 
ωφέλειας. 

(γ) Να επιφέρει το μικρότερο δυνατό κόστος τόσο 
στους πελάτες που κάνουν χρήση των υπηρεσιών κοινής 
ωφέλειας όσο και στους υπόλοιπους πελάτες. 

(δ) Να ελαχιστοποιούνται οι στρεβλώσεις στην αγορά, 
ιδίως όσον αφορά στην παροχή υπηρεσιών με τιμές ή 
άλλους όρους και προϋποθέσεις, που αποκλίνουν από 
τους συνήθεις εμπορικούς όρους. 

(ε) Να εξασφαλίζεται ότι καμία επιχείρηση δεν απο¬ 
κλείεται εκ των προτέρων και να μπορεί να ορίζονται 
διαφορετικές επιχειρήσεις ή ομάδες επιχειρήσεων για 
την παροχή των υπηρεσιών κοινής ωφέλειας για κάθε 
διαφορετική κατηγορία πελατών ή για την κάλυψη δια¬ 
φορετικών περιοχών της Χώρας. 

(στ) Να περιλαμβάνει συγκριτική αξιολόγηση μεταξύ 
των προτεινόμενων τιμολογίων για κάθε κατηγορία πε¬ 
λατών και του αιτούμενου ανταλλάγματος που υποβάλ¬ 
λει κάθε ενδιαφερόμενος για την παροχή των υπηρεσιών 
κοινής ωφέλειας. 

Επειδή, βασική προϋπόθεση παροχής υπηρεσιών 
ΠρομηθευτήΤελευταίου Καταφυγίου αποτελεί η κατοχή 

άδειας προμήθειας ηλεκτρικής ενέργειας που πληροί τις 
προϋποθέσεις του άρθρου 134 του ν. 4001/2011. 

Επειδή, ο ΔΕΔΔΗΕ, βάσει των αρμοδιοτήτων του κατά 
το άρθρο 127 του ν. 4001/2011 και του Κώδικα Διαχείρι¬ 
σης του Ελληνικού Δικτύου Διανομής Ηλεκτρικής Ενέρ¬ 
γειας (ΦΕΚ Β' 78, 20.01.2017), υποχρεούται να παρέχει 
στον Προμηθευτή Τελευταίου Καταφυγίου που θα ορι- 
σθεί από τη ΡΑΕ τα στοιχεία των μετρητών των πελατών 
που υπάγονται σε αυτό το καθεστώς σε εύλογο χρόνο, 
προκειμένου να διευκολύνει την ήπια μετάβαση των 
πελατών αυτών στην υπηρεσία του νέου Προμηθευτή 
Τελευταίου Καταφυγίου. 

Επειδή, με την υπ'αριθμ. 543/21.06.2012 απόφαση της 
ΡΑΕ καθορίστηκαν η διαδικασία, οι όροι και τα κριτή¬ 
ρια επιλογής με πρόσκληση εκδήλωσης ενδιαφέροντος 
υποψηφίων προμηθευτών για τις υπηρεσίεςΤελευταίου 
Καταφυγίου ηλεκτρικής ενέργειας για πέντε (5) έτη, με 
έναρξη το 2013. Σύμφωνα με την απόφαση αυτή, τουλά¬ 
χιστον τρεις (3) μήνες πριν την ολοκλήρωση του χρόνου 
της πενταετούς περιόδου θα εκκινήσουν οι διαδικασίες 
για την επιλογή νέου προμηθευτή για την επόμενη πε¬ 
νταετία. 

Επειδή, με την υπ' αριθμ. 114/28.02.2013 απόφαση της 
ΡΑΕ (ΦΕΚ Β'682,22.03.2013) έγινε η ανάθεση υπηρεσιών 
προμηθευτή τελευταίου καταφυγίου ηλεκτρικής ενέρ¬ 
γειας στη «Δημόσια Επιχείρηση Ηλεκτρισμού Α.Ε.» με 
δ.τ. «ΔΕΗ Α.Ε.» σύμφωνα με τα προβλεπόμενα στην ως 
άνω υπ'αριθμ. 543/2012 απόφαση ΡΑΕ για περίοδο πέντε 
(5) ετών αρχομένη από την επομένη της δημοσίευσης 
της απόφασης αυτής στην Εφημερίδα της Κυβερνήσεως 
(23.03.2013) και λήγουσα την 22.03.2018, αποφασίζει: 

Στο πλαίσιο των αρμοδιοτήτων της κατά το Άρθρο 
57, παράγραφος 2 περίπτωση Β'του ν. 4001/2011, για 
την έκδοση της σχετικής πρόσκλησης εκδήλωσης ενδι¬ 
αφέροντος και τη ρύθμιση των σχετικών όρων και της 
εφαρμοζόμενης διαδικασίας για την επιλογή Προμη¬ 
θευτή Τελευταίου Καταφυγίου Ηλεκτρικής Ενέργειας για 
την περίοδο τριών 3) ετών που άρχεται την 23.03.2018, 
ως ακολούθως: 

Άρθρο 1 

1. Η επιλογή του Π ρομηθευτή που θα παρέχει τις υπη¬ 
ρεσίες Τελευταίου Καταφυγίου για την ηλεκτρική ενέρ¬ 
γεια γίνεται με πρόσκληση εκδήλωσης ενδιαφέροντος 
(στο εξής η «Πρόσκληση»), κατά τη διαδικασία του άρ¬ 
θρου 56 του ν. 4001/2011 και της παρούσας απόφασης, 
υπό όρους ίσης μεταχείρισης και διαφάνειας. 

2. Για την εφαρμογή της παρούσας απόφασης, οι όροι 
που χρησιμοποιούνται στις διατάξεις αυτής έχουν την 
έννοια που τους αποδίδεται στον ν. 4001/2011. 

Άρθρο 2 

1. Η επιλογή του Π ρομηθευτή που θα παρέχει τις υπη¬ 
ρεσίεςΤελευταίου Καταφυγίου αφορά περίοδο τριών (3) 
ετών που άρχεται την 23.03.2018. 

2. Τουλάχιστον τρεις (3) μήνες πριν την ολοκλήρωση 
του χρόνου του προηγούμενου εδαφίου θα εκκινήσουν 
οι διαδικασίες για την επιλογή νέου Προμηθευτή για την 
επόμενη περίοδο. 


3. Σε περίπτωση που δεν εκδηλωθεί ενδιαφέρον στο 
πλαίσιο της Πρόσκλησης, ως πάροχος της υπηρεσίας 
Τελευταίου Καταφυγίου ορίζεται με απόφαση της Ρυθ¬ 
μιστικής Αρχής Ενέργειας ο Προμηθευτής με το μεγαλύ¬ 
τερο μερίδιο στην αγορά. 

Άρθρο 3 

Η δήλωση ενδιαφέροντος συντάσσεται στην ελληνι¬ 
κή γλώσσα, και υποβάλλεται σε σφραγισμένο φάκελο, 
σε τρία (3) αντίτυπα, εντός εξήντα (60) ημερών από την 
τελευταία χρονικά εκ των απαιτούμενων κατά το άρθρο 
10 πράξεων δημοσίευσης. 

Ο φάκελος εκδήλωσης ενδιαφέροντος κατατίθεται στη 
Ρυθμιστική Αρχή Ενέργειας έως τις 2 μ.μ. της τελευταίας 
ημέρας της προθεσμίας κατά το προηγούμενο εδάφιο ή 
αποστέλλεται (σε περίπτωση ταχυδρομικής αποστολής) 
μέχρι την ημερομηνία αυτή (όπως αποδεικνύεται από 
τη σχετική σφραγίδα ταχυδρομείου). Η δήλωση ενδια¬ 
φέροντος πρέπει να συνοδεύεται από που περιέχει 
σε ηλεκτρονικό αρχείο το σύνολο των εγγράφων που 
υποβάλλονται σε έντυπη μορφή (δηλαδή την εκδήλω¬ 
ση ενδιαφέροντος και όλα τα συνημμένα και τα παραρ¬ 
τήματα της), στη δε περίπτωση διάστασης μεταξύ της 
έντυπης εκδήλωσης ενδιαφέροντος και του ηλεκτρο¬ 
νικού αρχείου υπερισχύει η έντυπη μορφή. Η δήλωση 
ενδιαφέροντος πρέπει να περιλαμβάνει, κατ’ ελάχιστον, 
τα ακόλουθα στοιχεία: 

(ί) Στοιχεία υποψηφίου 

1. Επωνυμία, διεύθυνση, αριθμός τηλεφώνου και τη¬ 
λεομοιοτυπίας, ιστοσελίδα, διευθύνσεις ηλεκτρονικού 
ταχυδρομείου της εταιρείας που συμμετέχει. 

2. Αριθμός άδειας Προμήθειας ηλεκτρικής ενέργειας, 
όπως έχει εκδοθεί και ισχύει. 

3. Υπεύθυνη δήλωση (του νόμιμου εκπρόσωπου της 
εταιρείας με θεωρημένο το γνήσιο της υπογραφής από 
αρμόδια αρχή) περί μη μεταβολής των στοιχείων που 
υποβλήθηκαν για τη χορήγηση ή/ και τροποποίηση της 
άδειας Προμήθειας ηλεκτρικής ενέργειας. Στην περίπτω¬ 
ση που υπάρχουν μεταβολές (π.χ. καταστατικό, μετοχική 
σύνθεση), προσκομίζονται τα πλέον πρόσφατα νομιμο¬ 
ποιητικά έγγραφα. 

4. Αντίγραφα του καταστατικού της εταιρείας που 
συμμετέχει, ως ισχύει κατά την υποβολή της εκδήλω¬ 
σης ενδιαφέροντος. Τελευταίο Πρακτικό συγκρότησης 
Διοικητικού Συμβουλίου της εταιρείας που συμμετέχει. 

5. Αντίγραφα ποινικού μητρώου των μελών του Διοι¬ 
κητικού Συμβουλίου ή των διαχειριστών της εταιρείας 
που συμμετέχει. 

(ϋ) Αποδεικτικά στοιχεία εμπειρίας και επάρκειας υπο¬ 
ψηφίου 

1. Αναλυτικά στοιχεία αναφορικά με το αντικείμενο 
της δραστηριότητας προμήθειας από τον υποψήφιο 
(ιδίως πλήθος πελατών και πωλήσεις, με ανάλυση ανά 
κατηγορία πελατών), περιλαμβανόμενων και στοιχείων 
σχετικών με τις υποδομές του οι οποίες σχετίζονται με 
τη δραστηριότητα Προμήθειας ηλεκτρικής ενέργειας, 
από τα οποία να αποδεικνύονται σαφώς η εμπειρία και 
επάρκεια του υποψηφίου, ιδίως σε υπηρεσίες εξυπηρέ- 

τησης πελατών, επικοινωνία με πελάτες και έκδοση και 
αποστολή λογαριασμών. 

(ϊϋ) Αποδεικτικά στοιχεία οικονομικής δυνατότητας 
και φερεγγυότητας υποψηφίου 

Αποδεικτικά σχετικά με την οικονομική δυνατότητα 
του υποψηφίου να ανταποκριθεί στο αντικείμενο της 
Πρόσκλησης και στην φερεγγυότητά του, ιδίως δε: 

1. Για εταιρεία με τουλάχιστον τρεις (3) πλήρεις εται¬ 
ρικές χρήσεις, δημοσιευμένες οικονομικές καταστάσεις 
(ισολογισμοί και αποτελέσματα χρήσης) των τριών πλέ¬ 
ον πρόσφατων οικονομικών χρήσεων ή εφόσον δεν 
υπάρχουν, των οικονομικών χρήσεων για τις οποίες 
υφίστανται δημοσιευμένες οικονομικές καταστάσεις, 
συνοδευόμενα από τις αντίστοιχες εκθέσεις ελεγκτών 
κατά τα προβλεπόμενα στην κείμενη νομοθεσία. Σε πε¬ 
ρίπτωση που αυτά δεν είναι διαθέσιμα για την αιτούσα 
εταιρεία, προσκόμιση των αντίστοιχων οικονομικών 
καταστάσεων των μετόχων αυτής. Βεβαιώσεις φορο¬ 
λογικής και ασφαλιστικής ενημερότητας της εταιρείας 
που συμμετέχει. 

2. Πιστοποιητικά από την Υπηρεσία Γενικού Εμπορι¬ 
κού Μητρώου (Γ.Ε.ΜΗ.) από τα οποία να προκύπτει ότι η 
υποψήφια εταιρεία που συμμετέχει: α) δεν τελεί σε πτώ¬ 
χευση ή σε διαδικασία κήρυξης σε πτώχευση ή δεν έχει 
καταθέσει αίτηση για το άνοιγμα διαδικασίας εξυγίανσης 
των άρθρων 99 επ. του ν. 3588/2007 («Πτωχευτικός Κώ¬ 
δικας», ΦΕΚ Α' 153) όπως ισχύει μετά την τροποποίησή 
του από το ν. 4446/2016 (ΦΕΚ Α' 240), β) δεν τελεί σε 
αναγκαστική διαχείριση, γ) δεν τελεί σε εκκαθάριση και 
δ) οι νόμιμοι εκπρόσωποι αυτής δεν έχουν παραπεμφθεί 
αμετάκλητα για τα αδικήματα της απάτης, της εκβίασης, 
της πλαστογραφίας, της ψευδορκίας, της υπεξαίρεσης 
και της δόλιας χρεοκοπίας ή άλλο αδίκημα με τις επι- 
βαρυντικές περιστάσεις του ν. 1608/1950 (ΦΕΚ Α'301). 

3. Υπεύθυνη δήλωση του νόμιμου εκπροσώπου της 
εταιρείας περί της καθαρής θέσης αυτής, κατά τον τε¬ 
λευταίο μήνα πριν τη λήξη της προθεσμίας υποβολής 
εκδήλωσης ενδιαφέροντος, ως προς τις ληξιπρόθεσμες 
απαιτήσεις και υποχρεώσεις της εταιρείας προς τους αρ¬ 
μόδιους Διαχειριστές και τον Λειτουργό της ελληνικής 
αγοράς ηλεκτρικής ενέργειας. 

(ίν) Πληροφορίες για τον προγραμματιζόμενο τρόπο 
παροχήςτης υπηρεσίαςΤελευταίου Καταφυγίου 

Πληροφορίες σχετικά με τον τρόπο, το επιχειρηματικό 
σχέδιο και την ετοιμότητα βάσει των οποίων ο υποψήφι¬ 
ος θα παρέχει τη σχετική υπηρεσία, ιδίως δε: 

1. Τυχόν συνεργασίες που έχουν αναπτυχθεί ή προ- 
τίθεται να αναπτυχθούν στο πλαίσιο της εκτέλεσης της 
υπηρεσίαςΤελευταίου Καταφυγίου. 

2. Πληροφορίες που αποδεικνύουν τη δυνατότητα 
άμεσης και πλήρους προμήθειας όλης της απαιτούμε- 
νης ποσότητας ηλεκτρικής ενέργειας για την κάλυψη της 
πρόσθετης ζήτησης που θα προκύψει στο πλαίσιο της 
σχετικής υπηρεσίας και τους τρόπους με τους οποίους 
αυτή θα επιτευχθεί. Περαιτέρω, πληροφορίες σχετικά 
με τα παρεχόμενα κίνητρα και τον σχεδίασμά του προ¬ 
μηθευτή για την υπαγωγή των δυνητικών πελατών της 
υπηρεσίας σε κανονική συμβατική σχέση και την εξά¬ 
λειψη τυχόν προσκομμάτων στην ελευθερία επιλογής 


νέου προμηθευτή εκ μέρους των δυνητικών πελατών 
της υπηρεσίας. 

3. Τις κατηγορίες πελατών συμπεριλαμβανομένης 
και της γεωγραφικής κάλυψης για τις οποίες μπορεί να 
παρασχεθεί η υπηρεσία (σε περίπτωση που δεν είναι 
δυνατή η προμήθεια όλων των Κατηγοριών πελατών 
υπό καθεστώς τελευταίου καταφυγίου). 

4. Τις μοναδιαίες χρεώσεις προμήθειας ηλεκτρικής 
ενέργειας που εφαρμόζει ο υποψήφιος στις εξυπηρε¬ 
τούμενες από αυτόν Βασικές και Ειδικές Κατηγορίες Πε¬ 
λατών και τις οποίες δεσμεύεται να εφαρμόζει και στους 
Πελάτες των αντιστοίχων Κατηγοριών που υπάγονται 
σε καθεστώς Προμήθειας Τελευταίου Καταφυγίου. Σε 
περίπτωση διαφοροποίησης των χρεώσεων αυτών για 
τους πελάτες που υπάγονται σε καθεστώς Προμήθειας 
Τελευταίου Καταφυγίου, ο υποψήφιος Προμηθευτής θα 
πρέπει να υποβάλει αναλυτικά στοιχεία που έχουν λη- 
φθεί υπόψη για τον προσδιορισμό των προσαυξήσεων, 
καθώς και την προτεινόμενη μεθοδολογία υπολογισμού 
τους - Συγκεκριμένα, ο υποψήφιος θα πρέπει να υποβά¬ 
λει αναλυτικά στοιχεία, σχετικά με: 

α) τους υπολογισμούς και τις παραδοχές για το πρό¬ 
σθετο διαχειριστικό κόστος από την παροχή της υπη¬ 
ρεσίας ΠΤΚ, με ποσά ανά κατηγορία δαπάνης και βάσει 
στοιχείων που προκύπτουν από απολογιστικά μεγέθη 
της εταιρείας κατά την άσκηση της δραστηριότητας 
Προμήθειας κατά τα προηγούμενα τρία (3) έτη 

β) τους υπολογισμούς και τις παραδοχές για το πρό¬ 
σθετο κόστος από τις συναλλαγές στην χονδρεμπορική 
αγορά 

γ) τα ποσοστά προσαυξήσεων επί των απαιτούμενων 
πρόσθετων απασχολούμενων κεφαλαίων. 

5. Τη μέθοδο και τη διαδικασία ετήσιας αναπροσαρ¬ 
μογής των ως άνω χρεώσεων, εφόσον κριθεί αναγκαία, 
εντός της πενταετούς περιόδου παροχήςτης υπηρεσίας 
ΠΤΚ. 

6. Τυχόν ειδικούς όρους με τους οποίους συναρτά ο 
υποψήφιος το ενδιαφέρον του. 

(ν) Υπεύθυνες Δηλώσεις 

1. Δήλωση ότι ο υποψήφιος υποβάλλει την προσφορά 
αποκλειστικά για δικό του λογαριασμό ή για λογαριασμό 
της κοινοπραξίας και ότι τα στοιχεία που περιέχονται 
στον φάκελο είναι απολύτως αληθή και ακριβή. 

2. Δήλωση ότι ο υποψήφιος διαθέτει τη δυνατότητα 
και ικανότητα να υποβάλει εκδήλωση ενδιαφέροντος 
και να εκτελέσει, κατά τους όρους της Πρόσκλησης και 
του νόμου, την υπηρεσίαΤελευταίου Καταφυγίου και ότι 
δεν υπόκειται σε κάποιο νομικό ή άλλο, ιδίως συμβατικό, 
περιορισμό. 

3. Δήλωση ότι έλαβε γνώση της Πρόσκλησης και συμ¬ 
φωνεί ανεπιφυλάκτως με τους όρους της, παραιτούμενος 
ρητά από οποιαδήποτε αξίωση εξ αυτής. 

4. Δήλωση ότι συμφωνεί και θα τηρεί τους όρους 
παροχής της υπηρεσίας και τις υποχρεώσεις του βάσει 
του εν ισχύ Νομικού και Ρυθμιστικού πλαισίου το οποίο 
διέπει τη δραστηριότητα της Προμήθειας Ηλεκτρικής 
Ενέργειας (ενδεικτικά, Κώδικας Προμήθειας, Συναλλα¬ 
γών, Διαχείρισης Συστήματος, σχετικά Εγχειρίδια). 

5. Δήλωση του νόμιμου εκπροσώπου της εταιρείας 
περί της καθαρής θέσης αυτής ως προς τις ληξιπρόθε¬ 
σμες απαιτήσεις και υποχρεώσεις της εταιρείας προς 
τους αρμόδιους Διαχειριστές και τον Λειτουργό της ελ¬ 
ληνικής αγοράς ηλεκτρικής ενέργειας. 

Όλες οι ανωτέρω υπεύθυνες δηλώσεις πρέπει να είναι 
υπογεγραμμένες από τον νόμιμο εκπρόσωπο και να βε¬ 
βαιώνεται το γνήσιο της υπογραφής του από αρμόδια 
Αρχή. 

(νί) Αντίκλητος υποψηφίου 

Όνομα και πλήρης ταχυδρομική και ηλεκτρονική διεύ¬ 
θυνση του προσώπου που ο υποψήφιος ορίζει ως αντί¬ 
κλητο για την παραλαβή των εγγράφων που θα κοινο¬ 
ποιούνται στον υποψήφιο στο πλαίσιο της διαδικασίας 
επιλογής προμηθευτή τελευταίου καταφυγίου. 

Άρθρο 4 

Στον φάκελο εκδήλωσης ενδιαφέροντος, ο υποψήφιος 
μπορεί να δηλώνει με τρόπο ρητό ποια από τα στοιχεία 
του φακέλου εκδήλωσης ενδιαφέροντος θεωρεί εμπι- 
στευτικά. Εφόσον δεν υφίσταται τέτοια δήλωση, τεκμαί- 
ρεται ότι όλα τα στοιχεία που περιέχονται στον φάκελο 
δεν είναι εμπιστευτικού χαρακτήρα. 

Άρθρο 5 

1. Με απόφαση της Ολομέλειας της Ρυθμιστικής Αρχής 
Ενέργειας συγκροτείται τριμελής επιτροπή διενέργειας 
του διαγωνισμού, αποτελούμενη από Μέλη της Αρχής, ή/ 
και μέλη της Γραμματείας της Αρχής, η οποία αποσφρα¬ 
γίζει τους φακέλους και αξιολογεί το περιεχόμενό τους, 
εισηγούμενη σχετικά προς την Ολομέλεια. 

2. Μετά τη παρέλευση της προθεσμίας για την υποβο¬ 
λή εκδήλωσης ενδιαφέροντος, ακολουθεί η διαδικασία 
αξιολόγησης των υποβληθέντων φακέλων. Κάθε υπο¬ 
ψήφιος, θα πρέπει να πληροί όλες τις προϋποθέσεις της 
παρούσας πρόσκλησης και να καταθέτει φάκελο, ο οποί¬ 
ος θα περιέχει κατ’ ελάχιστον όλα τα απαιτούμενα από 
το άρθρο 3 της παρούσας απόφασης στοιχεία, άλλως ο 
φάκελος απορρίπτεται για έλλειψη των απαιτούμενων 
στοιχείων.. 

3. Η αποσφράγιση των φακέλων γίνεται δημοσίως 
στα γραφεία της Ρυθμιστικής Αρχής Ενέργειας. Στην 
αποσφράγιση προσκαλούνται τρεις (3) μέρες πριν οι 
συμμετέχοντες στη διαδικασία. Όλα τα μέλη της επι¬ 
τροπής διενέργειας του διαγωνισμού παρίστανται στην 
αποσφράγιση. Κατά τη διαδικασία αποσφράγισης δι¬ 
απιστώνεται η πληρότητα των φακέλων ως προς τα 
απαιτούμενα έγγραφα κατά την παρούσα απόφαση. Σε 
περίπτωση διαπίστωσης μη πληρότητας του φακέλου, 
η Επιτροπή εισηγείται στη ΡΑΕ την απόρριψη της συγκε¬ 
κριμένης αίτησης. 

Άρθρο 6 

Οι προσφορές θα αξιολογηθούν με βάση τα ακόλουθα 
κριτήρια: 

α) Την οικονομική δυνατότητα του υποψηφίου. 

β) Τη δυνατότητα του υποψηφίου να εξυπηρετήσει 
αμέσως, ποιοτικά, σύμφωνα με τους όρους που ορίζο¬ 
νται από το ισχύον νομικό πλαίσιο, και στη μεγαλύτερη 


δυνατή γεωγραφική έκταση, την προμήθεια ηλεκτρικής 
ενέργειας σε καθεστώς Τελευταίου Καταφυγίου. 

γ) Τις κατηγορίες καθώς και το συνολικό αριθμό των 
Πελατών που εξυπηρετεί ήδη ο υποψήφιος, καθώς και 
τις κατηγορίες που προτίθεται να εξυπηρετήσει ως Προ¬ 
μηθευτής Τελευταίου Καταφυγίου. 

δ) Την ήδη αποδεδειγμένη εμπειρία και ικανότητα 
του υποψηφίου στην αγορά της προμήθειας ηλεκτρι¬ 
κής ενέργειας. Ιδιαίτερη σημασία θα δοθεί σε κάθε πε¬ 
ρίπτωση έλλειψης αποτελεσματικότητας ή πλημμέλειας 
που τυχόν επέδειξε στο παρελθόν ο υποψήφιος, σχετικά 
με υποχρεώσεις του ή σε σχέση με την προμήθεια ηλε¬ 
κτρικής ενέργειας. 

ε) Την καθαρή θέση της εταιρείας ως προς τις ληξι¬ 
πρόθεσμες απαιτήσεις και υποχρεώσεις αυτής προς του 
αρμόδιους Διαχειριστές και τον Λειτουργό της ελληνικής 
αγοράς ηλεκτρικής ενέργειας. 

στ) Το ενδεχόμενο επίπεδο προσαύξησης στο κόστος 
παροχής υπηρεσίαςΤελευταίου Καταφυγίου, όπως αυτό 
συντίθεται από τα προτεινόμενα τιμολόγια ανά Κατηγο¬ 
ρία Πελατών για την παροχή της συγκεκριμένης υπηρε¬ 
σίας, με πρόκριμα την απουσία προσαυξήσεων ή την 
ελαχιστοποίηση αυτών για την παροχή της υπηρεσίας. 

Μετά την ολοκλήρωση της διαδικασίας αξιολόγησης 
των προσφορών, κάθε υποψήφιος που πληροί τις απαι¬ 
τήσεις της πρόσκλησης εκδήλωσης ενδιαφέροντος, μπο¬ 
ρεί να προσκαλείται από τη Ρυθμιστική Αρχή Ενέργειας 
για την παροχή διευκρινίσεων σχετικά με την εκδήλωση 
ενδιαφέροντος και την τεχνική ή/ και την οικονομική 
του δυνατότητα. Η Ρυθμιστική Αρχή Ενέργειας διατηρεί 
το δικαίωμα να διασταυρώσει την ακρίβεια των στοι¬ 
χείων του φακέλου με τους αρμόδιους Διαχειριστές, το 
Υπουργείο Περιβάλλοντος και Ενέργειας και κάθε αρ¬ 
μόδια αρχή. 

Άρθρο 7 

Οι συμμετέχοντες στη διαδικασία πρόσκλησης εκδή¬ 
λωσης ενδιαφέροντος για την προσφορά υπηρεσίαςΤε¬ 
λευταίου Καταφυγίου δεν αποκτούν κανένα δικαίωμα ή 
αξίωση για αποζημίωση ή/ και χρηματική ικανοποίηση 
από τη Ρυθμιστική Αρχή Ενέργειας ή το ελληνικό δημό¬ 
σιο για οποιοδήποτε λόγο σχετιζόμενο με την Πρόσκλη¬ 
ση ή/ και τη συμμετοχή τους στη διαδικασία. Η κατάθεση 
εκδήλωσης ενδιαφέροντος θα συνεπάγεται την ανεπιφύ¬ 
λακτη αποδοχή όλων των όρων και προϋποθέσεων του 
νόμου, της παρούσας απόφασης και της Πρόκλησης που 
θα εκδοθεί. Η Ρυθμιστική Αρχή Ενέργειας διατηρεί το 
δικαίωμα, εντόςτων ορίων του νόμου και της παρούσας 
απόφασης, να τροποποιήσει, αναβάλει ή ματαιώσει τη 
διαδικασία της Πρόσκλησης, σε οποιοδήποτε στάδιο 
της, χωρίς προηγούμενη ειδοποίηση και με αιτιολογημέ¬ 
νη απόφαση της, ώστε να διασφαλίζεται η μεγαλύτερη 
δυνατή συμμετοχή των υποψηφίων επ’ ωφελεία των 
τελικών καταναλωτών. 

Άρθρο 8 

1. Σε περίπτωση ένστασης κατά της απόφασης της 
Ρυθμιστικής Αρχής Ενέργειας για τον ορισμό του Προ¬ 
μηθευτή Τελευταίου Καταφυγίου, η προθεσμία άσκη- 

σής της είναι πέντε (5) ημέρες από την κοινοποίηση της 
προσβαλλόμενης απόφασης στον ενδιαφερόμενο. Για 
την άσκηση ένστασης κατά της Πρόσκλησης, η ένσταση 
υποβάλλεται μέχρι πέντε (5) ημέρες πριν από την κατα¬ 
ληκτική ημερομηνία υποβολής προσφορών. 

2. Με απόφαση της Ολομέλειας της Ρυθμιστικής Αρχής 
Ενέργειας συγκροτείται Τριμελής Επιτροπή Ενστάσεων, 
αποτελούμενη από Μέλη της Αρχής ή/και Μέλη της 
Γραμματείας της Αρχής, η οποία εξετάζει τις ενστάσεις 
που τυχόν υποβληθούν, εισηγούμενη σχετικά προς την 
Ολομέλεια. 

Άρθρο 9 

1. Οι υποψήφιοι στη διαδικασία πρόσκλησης εκδή¬ 
λωσης ενδιαφέροντος για την προσφορά Υπηρεσιών 
Τελευταίου Καταφυγίου κατά τους όρουςτηςπαρούσας 
απόφασης, δεσμεύονται ότι υποχρεούνται να παρέχουν 
ηλεκτρική ενέργεια υπό καθεστώς Τελευταίου Καταφυ¬ 
γίου και σε όλους τους πελάτες που τυχόν υπαχθούν σε 
τέτοιο καθεστώς κατά το ισχύον νομικό πλαίσιο μετά τη 
δημοσίευση της παρούσας και μέχρι την ημερομηνία 
έναρξης της πενταετούς περιόδου για την οποία υποβά¬ 
λουν την προσφορά τους, δηλαδή μέχρι την 23.03.2018. 

2. Σε περίπτωση που ο υποψήφιος που θα οριστεί με 
απόφαση της ΡΑΕ ΠρομηθευτήςΤελευταίου Καταφυγίου 


υπαναχωρήσει, θα αποκλείεται από τη δυνατότητα υπο¬ 
βολής προσφοράς σε κάθε μελλοντική πρόσκληση εκδή¬ 
λωσης ενδιαφέροντος για ανάθεση υπηρεσιών Προμη¬ 
θευτή Τελευταίου Καταφυγίου. Επιπλέον, η ΡΑΕ μπορεί 
με απόφασή της να καταλογίζει στον υπαναχωρήσαντα 
το κόστος που προκύπτει συνεπεία της υπαναχώρησης 
του, να του επιβάλει άλλες διοικητικές κυρώσεις ή/και 
πρόστιμο, καθώς και να επιβάλει κυρώσεις κατά του νο¬ 
μίμου εκπροσώπου του. 

Άρθρο 10 

1. Η παρούσα Πρόσκληση δημοσιεύεται σε δύο (2) 
ημερήσιες εφημερίδες πανελλήνιας κυκλοφορίας, μία 
(1) οικονομική εφημερίδα πανελλήνιας κυκλοφορίας 
και αναρτάται στο διαδικτυακό τόπο της Ρυθμιστικής 
Αρχής Ενέργειας. 

2. Η παρούσα Πρόσκληση γνωστοποιείται στις αρμό¬ 
διες υπηρεσίες της Ευρωπαϊκής Επιτροπής. 

Η Πρόσκληση αυτή να δημοσιευθεί στην Εφημερίδα 
της Κυβερνήσεως καθώς και στο «Πρόγραμμα Διαύγεια». 

Αθήνα, 7 Ιουλίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























